Wilhelm Ax

**Wilhelm AX** (naskiĝinta la  en Hamburgo, mortinta samloke la ) estis germana klasika filologo kaj gimnaziinstruisto. 
## Vivo 
Ax studis klasikan filologion kaj historion ĉe la Universitato Alberto Ludoviko de Frajburgo, en Berlino kaj en Göttingen; tie ĉi li doktoriĝie en la 22.7.1914. Tre gravis por li la lingvisto Jacob Wackernagel kaj la latinisto Friedrich Leo.

En oktobro 1914, do ankoraŭ antaŭ la fino de la studoj, li ekvolontulis por la Unua Mondmilito strebante karieron oficiran. En marto 1915 li promociiĝis rezerva leŭtenanto ĉe la anstataŭigbataliono de la Infanteria regimento *Hamburg* n-ro 76. De 1916 li batalis ĉe la uesta fronto kaj ricevis diversajn ordenojn. Paralele li studis kaj finekzameniĝis tiujare pri gimnazia instruadrajteco okaze de forpermeso. La vintron 1917/18 li kuŝis grave vundita en lazareto: tiutempe li presigis sian disertacion. En novembro 1918 li fariĝis militkaptito ĉe la britoj, en internigejo por oficiroj apud Sheffield. De januaro 1919 ĝis la forsendo (la 30.10.) li tie instruis la latinan.

Post seminaria jaro pasigita en Heiligenstadt li laboris de 1920 kiel instruisto ĉe la hamburga gimnazio *Johanneum*. Apud la lernejaj laboroj li tradukis skribaĵojn de Plutarĥo (el lia verko *Moralia* kaj liaj biografioj). Kun la latinisto Otto Plasberg, kiu profesoris ĉe la universitato de Hamburgo, li flegis fruktodonan kunlaboron. Post lia morto (1924), Ax re-eldonis ties libron *Cicero in seinen Werken und Briefen* (1926) kaj finis ties priciceronaĵon *De natura deorum* (1933). Laŭ instigo de Plasberg, Ax ankaŭ okupiĝis pri la ciceronaj verkoj *De divinatione, *De fato* kaj *Timaeŭs*.

Dum la regado de naioj li ne engaĝiĝis ie restante distanciĝanta. Pro tio en 1937 kaj en 1938 li estis mallaŭdita fare de la reĝimo kaj malĝuis plurajn postenajn alilokiĝojn. En 1945, Ax fariĝis lernejestro de la hamburga Vilhelma Gimnazio. En 1953 li nomumiĝis eĉ gastdocento ĉe la hamburga altlernejo pri la faklingvo de la Romia juro.  
## Skribaĵoj (elekto) 
* *De hiatu qui in fragmentis priscae poesis Romanae invenitur*. Göttingen 1917
* *Cicero / De natura deorum*. Leipzig 1933. Nachdrucke Leipzig 1961, 1968, 2008 (=Scripta quae manserunt omnia, 45)
* *Plutarch / Griechische Heldenleben: Themistokles, Perikles, Alkibiades, Alexander, Pyrrhos*. Leipzig 1933. Zweite Auflage Leipzig 1937. Sesa eldono, Stuttgart 1953
* *Plutarch / Römische Heldenleben: Fabius Maximus, Cato der Ältere, Die Grachen, Marius, Sulla, Pompeius, Cäsar*. Leipzig 1934. Dua eldono, Stuttgart 1938. Fünfte Auflage, Stuttgart 1953. Sesa eldono pligrandigita (represo), Stuttgart 1959, lasta eldono: VMA-Verlag, Wiesbaden 1996, ISBN 3-928127-30-6.
* *Plutarch / Helden und Schicksale*. Leipzig 1935
* *Cicero De divinatione, de fato, Timaeus*. Leipzig 1938. Represoj en Leipzig 1965, 1969 (Scripta quae manserunt omnia, 46)
* *Moralia / Plutarch*. Leipzig 1942 (kun enkonduko fare de Max Pohlenz). Nova eldono Leipzig 1950
* *Cicero. Mensch und Politiker. Auswahl aus seinen Briefen* (=Kröners Taschenausgabe, 201). Kröner, Stuttgart 1953

## Literaturo 
* Franz Bömer (eld.): *Wilhelm-Gymnasium Hamburg 1881–1956.* Hamburg 1956 (kun foto)
* Uwe Schmidt: *Hamburger Schulen im Dritten Reich.* Volumo 2: *Anhang''. Hamburg 2008, p. 373–340, 720.

## Eksteraj ligiloj 
* 
* person-slipo ĉe BBF

Kategorio:Germanaj klasikaj filologoj
Kategorio:Lernejestroj
Kategorio:Tradukistoj el la greka lingvo
Kategorio:Tradukistoj el la latina lingvo
Kategorio:Germanaj oficiroj 
Kategorio:Naskiĝintoj en 1890
Kategorio:Mortintoj en 1954